राजकपूर की फिल्मों में गीतों के चित्रांकन को देखना एक विशिष्ट अनुभव है. गानों को उन्होंने अपनी फिल्मों में ‘फिलर’ के रूप में इस्तेमाल नहीं किया. उनकी फिल्मों के गीत जिन्दा ताक़त होते थे. राजकपूर की अधिकतर फिल्मों में मुख्यतः संगीत निर्देशक शंकर-जयकिशन और गीतकार हसरत जयपुरी तथा शैलेन्द्र थे. निमी, डिम्पल कपाड़िया, नर्गिस और मन्दाकिनी ने अपने फ़िल्मी जीवन की शुरुआत राजकपूर की फिल्मों से की. राजकपूर ने पुत्रों ऋषि कपूर, रंधीर कपूर और राजीव कपूर का फ़िल्मी जीवन निखारने में पूरी तरह से मदद की.